CELEX: 32017R1983
Language: mt
Date: 2017-10-27 00:00:00
Title: Regolament ta' Implimentazzjoni tal-Kummissjoni (UE) 2017/1983 tas-27 ta' Ottubru 2017 dwar il-klassifikazzjoni ta' ċerti oġġetti fin-Nomenklatura Magħquda

4.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 287/1
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/1983
      tas-27 ta' Ottubru 2017
      dwar il-klassifikazzjoni ta' ċerti oġġetti fin-Nomenklatura Magħquda
      IL-KUMMISSJONI EWROPEA
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha b'mod parzjali jew bis-sħiħ, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-27 ta' Ottubru 2017.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali
            
            
               Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana. (ĠU L 256, 7.9.1987, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett fil-forma ta' bord mhux maħdum b'wisa' ta' madwar 125 cm, ħxuna ta' madwar 7,5 cm u tul ta' madwar 2 000  cm. Huwa magħmul minn fuljetti tal-abit, tal-arżnu jew inkella taħlita taż-żewġ tipi ta' njam, inkullati flimkien.
                     Il-fuljetti huma ppożizzjonati b'tali mod li d-direzzjoni tal-fibri tal-injam hija l-istess fis-saffi kollha. Il-pożizzjoni ta' xi wħud mis-saffi tista' wkoll tkun perpendikolari. Is-saffi individwali huma nkullati flimkien permezz ta' adeżiv magħmul mill-fenol-formaldeid waqt operazzjoni ta' ppressar b'temperatura għolja. Ix-xfar u t-trufijiet tal-wiċċ jinksew bix-xema'.
                     Il-fuljetti tal-injam użati għall-manifattura tal-oġġett għandhom ħxuna inizjali ta' 2,8 sa 3,2 mm u densità ta' 445 kg/m3 (il-fuljetta tal-abit) u 500 kg/m3 (il-fuljetta tal-arżnu). Wara l-proċess ta' pressar (bi pressjoni ta' 2,8 N/mm2), is-saffi ppressati individwali fil-prodott finali jkollhom ħxuna ta' madwar 2,75 mm u d-densità tal-prodott finali tipikament hija bejn 540 kg/m3 (il-fuljetta tal-abit) u 620 kg/m3 (il-fuljetta tal-arżnu).
                     Ara l-istampa (*1).
                  
                  
                     4412 99 85 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċi NM 4412 , 4412 99  u 4412 99 85 .
                     L-oġġett huwa simili għall-injam laminat deskritt fl-intestatura 4412  (ara wkoll in-Noti ta' Spjegazzjoni tas-Sistema Armonizzata (HSEN) għall-intestatura 4412 , it-tielet paragrafu).
                     Il-klassifikazzjoni taħt l-intestatura 4413  hija eskluża minħabba li l-oġġett ma jikkonformax mad-definizzjoni ta' “injam densifikat” li hemm fin-Nota 2 tal-Kapitolu 44 għaliex l-ippressar li huwa soġġett għalih iżid id-densità tiegħu b'24 % biss u s-superfiċje tal-oġġett tibqa' ratba, kif wieħed jista' jara meta jimmanipola l-oġġett.
                     Il-klassifikazzjoni taħt l-intestatura 4418  hija eskluża wkoll, peress li l-oġġett ma jistax jiġi identifikat bħala xogħol fl-injam, użat fil-kostruzzjoni ta' bini, f'forma ta' oġġetti assemblati jew bħala biċċiet rikonoxxibbli mhux assemblati (ara wkoll l-HSEN għall-intestatura 4418 , l-ewwel paragrafu). Għandu użu ġenerali u ma għandu ebda karatteristika oġġettiva li biha jista' jiġi kklassifikat bħala xogħol ta' njam għall-bennejja.
                     Għaldaqstant, l-oġġett għandu jiġi kklassifikat taħt il-kodiċi NM 4412 99 85  bħal injam laminat simili ieħor.
                  
               
            
         
            (*1)  L-istampa għandha tintuża biss għal raġunijiet ta' informazzjoni.